**Սիլվիա Վանեսա Պոնս դե Լեոն Սանչես** (մարտի 7, 1992(1992-03-07), Մեխիկո, Մեքսիկայի Միացյալ Նահանգներ), հայտնի է որպես **Վանեսա Պոնս**, մեքսիկացի մոդել և գեղեցկության թագուհի, որը դարձավ Միսս Աշխարհ 2018-ի հաղթող։ Նա առաջին մեքսիկացին է, որը թագադրվեց որպես «Միսս Աշխարհ»։

Կյանք և գործունեություն
-----------------------

Վանեսա Պոնսը ծնվել է Մեխիկոյում, Մեքսիկա, տասը տարի ապրել է Ագուասկալիենտես նահանգում, Մեքսիկա, ինչպես նաև 5 տարի Գուանախուատո նահանգում, Մեքսիկա։ Այնուհետև նա վերադարձավ Մեխիկո, Մեքսիկա, ապրելու և աշխատելու։ Նա ստացավ միջազգային բիզնեսի աստիճան և աղջիկների ու կանանց համար վերականգնողական կենտրոնի տնօրենների խորհրդի կազմում է։ Նա սովորել է Գուանախուատո նահանգի համալսարանի միջազգային առևտրի բաժնում։

Պոնսն աջակցում է տարբեր սոցիալական ոլորտներում շահույթ չհետապնդող հիմնադրամներին։ Մայրենի լեզու իսպաներենից բացի նա սահուն խոսում է անգլերեն։ Ունի մարդու իրավունքների դիպլոմ։ Նա «Միգրանտները ճանապարհի վրա» կոչվող կազմակերպության կամավոր է, որը բաղկացած է Մեքսիկայի Հանրապետության որոշ նահանգներում ծառայող միգրանտներից, ինչպես նաև նա Մեքսիկայի «Երիտասարդության ազգային ինստիտուտում» հանդես է գալիս որպես խոսնակ։

Որպես «Միսս Աշխարհ» իր թագադրության արարողության ժամանակ նա ներկայացրեց իր «*Na Vili*» կոչվող նախագիծը, որի նպատակն է օգնություն ցույց տալ տեղացի օրվա աշխատող երեխաներին, որոնք արտագաղթում են Մեքսիկայի Գեռերո և Գուանախուատո նահանգներից։ Նա նաև աշխատում է Նենեմի անվամբ դպրոցում, որը միջմշակութային կրթություն է տալիս բնիկ ժողովրդին։

Ցուցադրություն
--------------

### Մեքսիկայի հաջորդ թոփ մոդել (սեզոն 5)

Պոնսն իր կարիերան սկսել է 2014 թվականին «Մեքսիկայի հաջորդ թոփ մոդել» հեռուստատեսային շարքի 5-րդ սեզոնի մասնակցությամբ, ներկայացնելով Գուանախուատո նահանգը, և հաղթող է ճանաչվել։

### Միսս Մեքսիկա 2018

Պոնսը 2017 թվականի Միսս Մեխիկոն էր, իսկ որպես **Միսս Մեքսիկա 2018** նա թագադրվեց 2018 թվականի մայիսի 5-ին *Salón Imperial de Villa Toscana, Sonora*-ում։ Նա թագադրվեց **Միսս Մեքսիկա 2016** Անդրեա Մեցայի կողմից, Չիուաուա նահանգ, Մեքսիկա։

### Միսս Աշխարհ 2018

Պոնսը ներկայացնում էր Մեքսիկան միջազգային «Միսս աշխարհ» գեղեցկության մրցաշարին, որտեղ նա հաղթեց տիտղոսը և 2018 թվականի դեկտեմբերի 8-ին Սանյայում, Չինաստան, կայացած 68-րդ մրցանակաբաշխությունում թագադրվեց որպես Միսս աշխարհ 2018 հեռացող Միսս Աշխարհ 2017 Մանուշի Չհիլարի կողմից, Հնդկաստան։

Վանեսան Միսս աշխարհ է, որն անցյալ տարիներին անցկացված մրցույթների հաղթողներից տարիքով ամենամեծն է, 26 տարեկան և 276 օրական, գերազանցելով «Միսս աշխարհ 1989» Անետա Կրեգլիկայի նախորդ ռեկորդը, ով հաղթանակի պահին 24 տարեկան և 244 օրական էր։

Ծանոթագրություններ
------------------

1. ↑
2. ↑  «Vanessa Ponce de Leon - Pageant Planet». *www.pageantplanet.com*. Վերցված է 2019 թ․ հունվարի 11-ին.
3. ↑  «Mexico's Vanessa Ponce De León is Miss World 2018». www.rappler.com. Վերցված է 2018 թ․ դեկտեմբերի 8-ին. `{{cite web}}`: Italic or bold markup not allowed in: `|publisher=` (օգնություն)
4. ↑  «Արխիվացված պատճենը». Արխիվացված է օրիգինալից 2018 թ․ դեկտեմբերի 29-ին. Վերցված է 2019 թ․ փետրվարի 9-ին.
5. ↑  «¡En exclusiva! Recuerda mamá vida de Miss Mundo en Guanajuato». *Periódico Correo* (եվրոպական իսպաներեն). 2018 թ․ դեկտեմբերի 9. Վերցված է 2019 թ․ հունվարի 30-ին.
6. ↑
7. ↑
8. ↑  «Արխիվացված պատճենը». Արխիվացված է օրիգինալից 2018 թ․ դեկտեմբերի 17-ին. Վերցված է 2019 թ․ փետրվարի 9-ին.
9. ↑  «Արխիվացված պատճենը». Արխիվացված է օրիգինալից 2018 թ․ հուլիսի 2-ին. Վերցված է 2019 թ․ փետրվարի 9-ին.
10. ↑
11. ↑  «Vanessa Ponce de león wins Miss Mexico 2018». The Great Pageant Community. Վերցված է 2018 թ․ մայիսի 6-ին. `{{cite web}}`: Italic or bold markup not allowed in: `|publisher=` (օգնություն)
12. ↑  Andrea\_Meza(չաշխատող հղում)
13. ↑
14. ↑  «Vanessa Ponce de Leon - Pageant Planet». *www.pageantplanet.com*. Վերցված է 2019 թ․ հունվարի 7-ին.
15. ↑  «Miss World 2018 - Pageant Planet». *www.pageantplanet.com*. Վերցված է 2019 թ․ հունվարի 7-ին.
16. ↑  «Miss World 2018 - Pageant Planet». *www.pageantplanet.com*. Վերցված է 2019 թ․ հունվարի 11-ին.

Արտաքին հղումներ
----------------

|  |  |
| --- | --- |
|  | Վանեսա Պոնս Վիքիպահեստում |

* Official Website Archived 2013-03-16 at the Wayback Machine.

| Պարգևներ և ձեռքբերումներ |
| --- |
| Նախորդող:**{{{2}}} Մանուշի Չհիլար** |  **Միսս Աշխարհ** 2018 |
| Նախորդող:**Անդրեա Մեցա** |  **Միսս Աշխարհ Մեքսիկա** 2018 |